Polypedates otilophus

Polypedates otilophus (หรือชื่อสามัญ ปาดหูตะไบ (file-eared tree frog), กบหูบอร์เนียว (Borneo eared frog), bony-headed flying frog) เป็นสปีชีส์ของกบในวงศ์ Rhacophoridae เป็นสัตว์เฉพาะถิ่นที่พบได้มากของบอร์เนียว และยังพบในบรูไน, อินโดนีเซีย, และมาเลเซีย มักอาศัยในที่ลุ่ม แต่บางครั้งก็พบได้ที่ระดับความสูง 1,100 ม. เหนือระดับน้ำทะเล สปีชีส์นี้มีสันขนาดใหญ่อยู่ด้านหลังตา เหนือหู ซึ่งเป็นที่มาของชื่อ

อนุกรมวิธาน
Polypedates pseudotilophus จากเกาะสุมาตราและ (อาจรวมถึง) เกาะชวาถูกรวมไว้กับสปีชีส์นี้จนถึง ค.ศ. 2014

ลักษณะ
เมื่อวัดจากปลายจมูกจนถึงรูก้น ตัวผู้มีความยาวได้ถึง 80 มม. และ 100 สำหรับตัวเมีย ลำตัวล่ำ ด้านบนสีเหลืองเลมอน มีลายตามยาวแคบ ๆ และที่น่องมีลายขวางสีดำ สามารถมองเห็นเยื่อแก้วหูได้ชัดเจน อีกทั้งมีสันกระดูกขอบหยักอยู่ด้านบน (ที่มาของ "หู") ปลายนิ้วขยายออกเป็นแผ่นกลมขนาดใหญ่ ที่นิ้วเท้าหลังจะเล็กกว่าของเท้าหน้า ระหว่างนิ้วเท้าหน้าผังผืดเจริญไม่ดี ส่วนเท้าหลังยังพอมีผังผืดบ้าง ลูกอ๊อดด้านบนของตัวมีสีเขียวอมเหลือง ด้านล่างสีขาว โดยจะมีลายตามยาวดังในตัวเต็มวัยเสร็จสิ้นก่อนการเปลี่ยนแปลงรูปร่าง ลูกอ๊อดตัวที่ใหญ่ที่สุดมีความยาว 60 มม.

alt=Borneo eared frog (Polypedates otilophus) from Kubah National Park, Sarawak.|left|thumb|ตัวอย่างที่พบในอุทยานแห่งชาติคูบาห์ รัฐซาราวัก

ถิ่นที่อยู่และการอนุรักษ์
Polypedates otilophusมักอาศัยในถิ่นที่อยู่ทุติยภูมิ (secondary habitat), ตามขอบของป่าปฐมภูมิ, และตามหมู่บ้าน พบได้ง่ายตามหนองน้ำที่เหมาะสมต่อการผสมพันธ์ ที่ซึ่งตัวเต็มวัยจะเกาะอยู่ตามต้นไม้ 1–4 ม. เหนือพื้นดิน ไอยูซีเอ็นไม่จัด Polypedates otilophus เป็นสปีชีส์ที่ถูกคุกคาม

อ้างอิง

otilophus
หมวดหมู่:สัตวชาติเฉพาะถิ่นของบอร์เนียว
หมวดหมู่:สัตว์สะเทินน้ำสะเทินบกของบรูไน
หมวดหมู่:สัตว์สะเทินน้ำสะเทินบกของอินโดนีเซีย
หมวดหมู่:สัตว์สะเทินน้ำสะเทินบกของมาเลเซีย